Ouerskap | Lomi
Kinders en die Bybel
Posted on 2015/07/14 by Manewales
‘n Paar jaar terug het ek ‘n nuwe vriendin ontmoet wat nie vir haar kinders uit Kinderbybels gelees het nie, maar uit die Bybel. Dit was vir my ‘n vreemde konsep. Was die Bybel nie bietjie te ingewikkeld vir klein kindertjies nie? My eie kinders wat op daardie stadium 3 en 5. Tog was ek al redelik uit gelees aan die prente Bybels en hul herhalende temas.
Ons het dit dus probeer en ek was redelik verbaas hoe baie die kinders werklik verstaan het. Vandag verbaas dit my nie meer so baie nie. Ek het al agter gekom dat kinders se boeke al meer en meer vereenvoudig geraak het deur die jare. Daar was immers ‘n tyd wat kinders leer lees het deur die Bybel te lees! Lees voort →
Categories: kleuter, Ons lees, Ouerskap	| Sleutelwoordw: Bybel,bybelstudie,Dawid,kinders,kleuters	| 2 Kommentaar
Sosiale probleme en boelies
Posted on 2015/03/26 by Manewales
Tuisonderrig is nou nogal gereeld in die media die laaste tyd. Ek verstom my soms oor wat “kenners” in van die artikels kwytraak. Ek wonder dikwels hoekom hulle nie ‘n bietjie moeite gedoen het om ‘n ingeligte opinie te lewer nie. Dis maklik om ‘n persoonlike opinie te lig, maar as jy jou naam en kundigheid gaan koppel aan iets, moet jy tog ‘n bietjie meer gedagte daaraan skenk. Anders gaan mense wat iets weet, gate slaan in wat jy kwyt raak.
Die interessantste bly egter altyd vir my om die kommentaar kolom te lees. Mense maak soms daar die vreemdste opmerkings. Daar is immers altyd die siel wat te vertel het van die een kind of gesin wat hy/sy ken wat totaal sosiaal wan aangepas is. Ek bevraagteken nie sy waarneming nie, maar ek sou tog graag met die siel ‘n gesprek wou hê om te hoor of die kind(ers) die enigste sosiaal wanaangepaste mense is wat hy ken? Persoonlik ken ek baie sulke mense. Ja, van hul is in die tuisonderrig gemeenskap, maar meer is/was in skole (dit maak seker net sin siende dat meer mense skool toe gaan as tuis onderrig word). Lees voort →
Categories: Ouerskap, Tuisonderrig	| Sleutelwoordw: boelies,sosiale vaardighede,tuisonderrig	| 7 Kommentaar
‘n Oujaar pakkie
Posted on 2015/01/04 by Manewales
Tradisies is iets wat ons geborge laat voel. Dit skep herinneringe en het die vermoë om mens sag en “squashy” te laat voel (soos my woelwaters dit sou stel). Beste van alles is dat dit nie groot of duur goed hoef te wees nie. Ek dink byvoorbeeld terug aan sjokolade eet na Sondag middag slapies op my ouers se bed. So is ons gesin besig om weer ons eie tradisies te skep.
Einde laas jaar lees ek die oukersaand boks tradisie raak. Dit lyk toe vir my soos ‘n fantastiese manier om die jaar mee af te sluit. Die vorige jaar was die eerste jaar wat die kinders besef het oujaar is iets wat gevier word. Tog raak die aand lank om te wag vir 12 uur. Dis daarom dat die boks idee by my byval gevind het. Daarby is verrassings mos altyd ‘n lekkerte.
‘n Hele rukkie terug het ons dus al lanterns gemaak om oujaarsaand aan te steek. Dit was so ‘n maklike aktiwiteit en hulle was mal oor die knip, plak en teken. Saam met al die kerse het dit toe oujaarsaand ‘n heerlike atmosfeer geskep.
Categories: Alles in 'n dag, Die woelwaters, Ouerskap	| Sleutelwoordw: gesins pret,geskenke,oujaar,tradisie	| 14 Kommentaar
Spog vir ‘n vale
Posted on 2014/12/15 by Manewales
Dit is die tyd van die jaar dat al wat ouer is vir ‘n vale spog met hul spruite. Daar is sertifikate en rapporte net waar jy kyk. Ek het egter al heelwat kritiek ook raak gelees van siele wat dink dit is onregverdig teenoor die kinders wat nie akademies sterk is nie. Ek hoor hulle hart, maar ek stem nie heel saam nie.
Sien uoers is nou maar een maal gemaak om te spog met hul kinders. Dit is net hoe ons aan mekaar gesit is. Vandat daardie klein lyfie sy of haar opwagting maak vind ons iets om oor te spog. Dikwels subtiel, maar ons kan ons self net nie verhelp nie. En dit hoort ook so. Elke kind is spesiaal en uniek en iemand om op trots te wees. Lees voort →
Categories: Ouerskap	| Sleutelwoordw: ouerskap,prestasie,spog	| 15 Kommentaar
Ouerskap ‘n olimpiese sport
Posted on 2012/08/08 by Manewales
Ek sit en dink gister dat ouerskap nes enige ander olimpiese sport is. Die atlete spandeer jare en jare om in hul item te vorder. Dit beteken ure van sweet en baie opofferings. Daar is baie waarop hulle uit mis vir ‘n kans om ‘n olimpiese medalje te verower. Vir meeste van ons is die toewyding net nie die moeite werd nie. Tog is ek seker elke atleet by die spele sou dit nie anders wou gehad het nie.
Ouerskap is baie dieselfde. Daar is soveel aanpassings en opofferings wat mens maak om kinders groot te maak. Tog is dit alles deur en deur die moeite werd. Dit is nie ‘n kort termyn projek nie. Vir jare bou mens aan kinders karakters en mens wees. Dit verg toewyding elke liewe dag. En dis eers soveel jare later wat jy “resultate” sien.
Mag ons as ouers nie ook soos van hierdie atlete by die olimpiese spele kom en besef ons moes dalk nog ‘n paar uur harder geoefen het om ‘n medalje te verseker nie. Mag ons vandag die ekstra uur afknyp om in ons kinders se lewe te belê.
Categories: Ouerskap	| Lewer kommentaar
Beste ruiltransaksie ooit
Posted on 2012/08/07 by Manewales
Dis ongelooflik om te dink 6 jaar terug het ons uitgevind ons is swanger vir die eerste keer. Dit voel dan nog soos gister toe ek bewend en ongelowig na daai twee strepies op die toetsie gekyk het. Vandag hardloop hier 2 besige lyfies in ons huis rond en sorg vir hope vreugde (en met tye uitputting). Mens moet seker eers self kinders hê om presies te verstaan hoe baie hul mens se lewe verander.
Verby is kerslig etes, opkrul op die bank voor die TV en vroeg gaan inkruip snags. Ons het dit ingeruil vir skaterlaggies, nat oopmond soene en die heerlikste kinderdrukkies. Ons silwerskoon huis het ons verruil vir taai handjies, sjokolade bekkies en blik ogies. Laat slaap naweke het nou oggende van rofstoei en lag op die dubbelbed geword. Dit als was die beste winskoop ooit.
So tussen die min slaap deur vergeet mens soms van al die nuwe wonder wat in jou lewe is. Dankie aan my japsnoete vir al die vreugde, onvoorwaardelike liefde en vertroue. Dis ‘n voorreg om julle mamma te kan wees en elke oomblik van elke dag met julle te deel.
Elk ‘n superma
Praat met mamma’s en jy kom gou agter ons almal voel skuldig oor iets. Ons wil almal graag supermamma’s wees – Hoe onrealisties dit ook al mag wees, veral as jy hoor wat ons dink ‘n superma is! En dis ook nie moeilik om te verstaan hoekom ons so dikwels voel ons skiet te kort nie. Mamma’s wat bottelvoed vertel van die kritiek wat hulle kry, omdat hulle nie geborsvoed het nie. Of die wat wel het dat hulle nie vir lank genoeg geborsvoed het nie. As ‘n mamma wat wel lank geborsvoed het, weet ek weer dat jy van die begin af moet hoor, hoekom gee jy nie bottels ook nie, hoekom borsvoed jy nog steeds. Feit is ongeag wat ‘n ma doen sal daar altyd kritiek daar buite wees. Nugter weet hoekom. Ons wil immers net elk die heel beste vir ons kinders hê. Hoekom ondersteun ons nie eerder mekaar se besluite nie? Lees voort →
Categories: Baba, Borsvoeding, Ouerskap	| Lewer kommentaar
Argief Kies Maand Junie 2017 Maart 2017 Desember 2016 November 2016 Oktober 2016 September 2016 Augustus 2016 Junie 2016 Mei 2016 April 2016 Maart 2016 Januarie 2016 Desember 2015 November 2015 Oktober 2015 September 2015 Augustus 2015 Julie 2015 Junie 2015 Mei 2015 April 2015 Maart 2015 Februarie 2015 Januarie 2015 Desember 2014 November 2014 Oktober 2014 September 2014 Augustus 2014 Julie 2014 Junie 2014 April 2014 Maart 2014 Januarie 2014 November 2013 September 2013 Augustus 2013 Julie 2013 Mei 2013 Februarie 2013 Januarie 2013 November 2012 Oktober 2012 September 2012 Augustus 2012 Julie 2012 Junie 2012 Mei 2012 April 2012 Maart 2012 Februarie 2012 Januarie 2012 Desember 2011 November 2011 Oktober 2011 September 2011 Augustus 2011 April 2011 Maart 2011 Februarie 2011 Januarie 2011
Borrelende Eksperimente en pH